Omocestus rufipes

Omocestus rufipes Acrididae familiako ortopteroa da. Matxinsalto hau Europaren gehiengoan, Ekialde Hurbilean eta Afrika iparraldean aurkitzen da, Euskal Herrian ere bai.

 Taxonomia 
Zetterstedt-ek deskribatu zuen lehenengoz 1821. urtean eta Gryllus rufipes izena eman zion. Espeziearen rufipes izenak "hanka gorriak" esan nahi du.

 Deskribapena 
Matxinsaltoetan ohikoa den bezala emeak handiagoak dira (13-22 mm) arrak baino (11-17 mm). Gorputzaren kolorea marroi argitik ia beltzera alda daiteke alearen arabera. Arren bizkarraldea beige kolorekoa izan ohi da eta emeena marroia edo berdea. Pronotoak ertz zuri bat du. Hegalek abdomenaren luzera guztia hartzen dute.

Abdonemaren lehen segmenuetan marra zuriak eta beltzak txandakatzen dira eta sabelaldea gorrixka edo laranja izaten da. Arrek abdomenaren muturra gorria dute eta atzeko hankak ere bai, tibiak eta femurraren zati bat.

 Habitata eta elikadura 
Zelaietan eta basoetako argiunetan ikusten da. Hainbat belar espezietaz elikatzen dira helduak.

 Bizi zikloa 
Ninfak apìrilean ikusten dira. Helduak uztailean agertzen hasten dira eta udazkenaren amaierararte ikusten dira. Emeak lur azpian jartzen ditu arrautza multzoak, azaletik zentimetro gutxira. 

 Erreferentziak 

 Kanpo estekak 

Kategoria:Acrididae
Kategoria:Euskal Herriko ortopteroak